CELEX: 62017CB0166
Language: hu
Date: 2017-10-19 00:00:00
Title: C-166/17. sz. ügy: A Bíróság (hatodik tanács) 2017. október 19-i végzése (a Tribunal de Justiça [Portugália] előzetes döntéshozatal iránti kérelme) – Sportingbet PLC, Internet Opportunity Entertainment Ltd kontra Santa Casa da Misericórdia de Lisboa (Előzetes döntéshozatal — EUMSZ 56. cikk — A szolgáltatásnyújtás szabadsága — Korlátozások — Szerencsejátékok szervezése internetes oldalakon keresztül — Állami monopóliumot előíró nemzeti szabályozás — A Bíróság eljárási szabályzatának 99. cikke — Olyan kérdéssel megegyező kérdés, amelyről a Bíróság már határozott, illetve az arra adandó válasz levezethető az ítélkezési gyakorlatból — EUMSZ 102. cikk és EUMSZ 106. cikk (1) bekezdés — Erőfölénnyel való visszaélés — A szerencsejátékok reklámozását azon játékok kivételével megtiltó nemzeti szabályozás, amelyeket a hatóságok szigorú ellenőrzése alá rendelt azon egyetlen gazdasági szereplő szervez, akinek a szervezés kizárólagos jogát biztosították — A Bíróság eljárási szabályzata 53. cikkének (2) bekezdése — Nyilvánvalóan elfogadhatatlan kérdés)

11.12.2017   
            
            
               HU
            
            
               Az Európai Unió Hivatalos Lapja
            
            
               C 424/16
            
         A Bíróság (hatodik tanács) 2017. október 19-i végzése (a Tribunal de Justiça [Portugália] előzetes döntéshozatal iránti kérelme) – Sportingbet PLC, Internet Opportunity Entertainment Ltd kontra Santa Casa da Misericórdia de Lisboa
   (C-166/17. sz. ügy) (1)
   
   ((Előzetes döntéshozatal - EUMSZ 56. cikk - A szolgáltatásnyújtás szabadsága - Korlátozások - Szerencsejátékok szervezése internetes oldalakon keresztül - Állami monopóliumot előíró nemzeti szabályozás - A Bíróság eljárási szabályzatának 99. cikke - Olyan kérdéssel megegyező kérdés, amelyről a Bíróság már határozott, illetve az arra adandó válasz levezethető az ítélkezési gyakorlatból - EUMSZ 102. cikk és EUMSZ 106. cikk (1) bekezdés - Erőfölénnyel való visszaélés - A szerencsejátékok reklámozását azon játékok kivételével megtiltó nemzeti szabályozás, amelyeket a hatóságok szigorú ellenőrzése alá rendelt azon egyetlen gazdasági szereplő szervez, akinek a szervezés kizárólagos jogát biztosították - A Bíróság eljárási szabályzata 53. cikkének (2) bekezdése - Nyilvánvalóan elfogadhatatlan kérdés))
   (2017/C 424/23)
   Az eljárás nyelve: portugál
   
      A kérdést előterjesztő bíróság
   
   Tribunal de Justiça
   
      Az alapeljárás felei
   
   
      Felperesek: Sportingbet PLC, Internet Opportunity Entertainment Ltd
   
      Alperes: Santa Casa da Misericórdia de Lisboa
   
      Rendelkező rész
   
   
               1)
            
            
               Az EUMSZ 56. cikkel nem ellentétes az alapügyben szereplőhöz hasonló olyan nemzeti szabályozás, amely megtiltja a más tagállamokban letelepedett gazdasági szereplőknek, hogy szerencsejátékokat szervezzenek internetes oldalakon keresztül, míg ugyanez a szabályozás kizárólagosságot biztosít e játékok szervezésére a hatóságok szigorú ellenőrzése alá rendelt egyetlen gazdasági szereplőnek.
            
         
               2)
            
            
               Az EUMSZ 56. cikkel nem ellentétes az alapügyben szereplőhöz hasonló olyan nemzeti szabályozás, amely megtiltja a szerencsejátékok reklámozását azon játékok kivételével, amelyeket azon egyetlen gazdasági szereplő szervez, akinek a szervezés kizárólagos jogát biztosították.
            
         
               3)
            
            
               A Tribunal de Justiça (legfelsőbb bírság, Portugália) által előterjesztett első, ötödik, hatodik és nyolcadik kérdés nyilvánvalóan elfogadhatatlan.
            
         
      (1)  HL C 202., 2017.6.26.